Overenie interakcií.
Dobrý deň. chcem sa opýtať či môžem užívať ventholin sprej keď beriem metamizol,na tlak prestarium 5mg a concor 5 mg ďakujem.
Dobrý deň,
ďakujeme za Vašu otázku.
Medzi liekom Ventolin Inhaler N a liekom Concor bola pozorovaná interakcia strednej závažnosti. Systémovo podávané betablokátory (Concor) môžu znižovať terapeutický účinok inhalačne podávaných beta-sympatomimetík (Ventolin Inhaler N). Z tohto hľadiska sa kombinácia neodporúča.
Avšak nakoľko nepoznám Váš celkový zdravotný stav a výdaj liekov je viazaný na lekársky predpis, o vhodnosti uvedenej kombinácie rozhoduje predpisujúci lekár na základe zváženia prínosu liečby a možných rizík z nej vyplývajúcich. Ak sú lieky predpísané dvomi rôznymi lekármi bez vedomosti o aktuálne prebiehajúcej liečbe, je potrebné aspoň jedného z nich o nej dodatočne upovedomiť. Zároveň Vám odporúčam v prípade nejasností ohľadom liečby kontaktovať predpisujúceho lekára.
Prajem pekný zvyšok dňa.
S pozdravom
PharmDr. Patrícia Čečková